રાહુલે આગળ કહ્યું કે, 'ભાજપ અને મોદીજી તમારી આગળ પોતાના મનની વાત કરે છે. અમે તમારી વાત સાંભળવા આવ્યા છીએ. કોંગ્રેસનો સ્વભાવ સાંભળવાનો છે, કોંગ્રેસની ડિઝાઇન સાંભળવાની છે. ભાજપની ડિઝાઇન લાઉડ સ્પીકરની છે. તેઓ અહીં આવીને બહુ સરસ રીતે ભાષણ કરી જશે, અમને એવું નથી આવડતું. મોદીજી જેવું સારુ ભાષણ કરતા મને નથી આવડતું, હજુ શીખવામાં વાર લાગશે. પરંતુ હું એટલું ચોક્કસ કહીશ કે, તમે જે કંઇ પણ કહો છો તે અમે સાંભળીએ છીએ, એ અંગે વિચાર કરીએ છીએ અને જરૂરી કાર્યવાહી કરીએ છીએ. મોદીજી આટલા વર્ષો તમારા મુખ્યમંત્રી હતા, તેમણે ક્યારેય આવીને તમારી સાથે આ રીતે વાત નહીં કરી હોય. કારણ કે, આવા કાર્યક્રમામાં માત્ર બોલવાનું ના હોય, સાંભળવાનું પણ હોય. જો કોઇ ચીન સાથે હરીફાઇ કોઇ કરી શકે છે તો એ સુરત છે. આ કામમાં અમે તમારી પૂરી મદદ કરવા માંગીએ છીએ. એક એવો દિવસ આવે જ્યારે લોકો સેલ્ફી લે ત્યારે પાછલ મેડ ઇન ઇન્ડિયા, મેડ ઇન ગુજરાત, મેડ ઇન સુરત લખેલું જોવા મળે.'